Tiada Lagi Penundaan Ekoran Covid-19, Gantikan Dengan Pemain ‘Reserved Team’ Atau Dikira Kalah – MFL

Penganjur saingan bola sepak tempatan, Malaysian Football League (MFL) memaklumkan tiada lagi penundaan perlawanan melibatkan pasukan yang dijangkiti oleh Covid-19 selepas daripada ini.

Ini berikutan Ahli Lembaga Pengarah (BOD) MFL telah meluluskan prosedur operasi standard (SOP) baharu melibatkan perkara tersebut.

Dimaklumkan oleh Ketua Pegawai Eksekutif (CEO) MFL, Stuart Ramalingam, SOP tersebut telah dibentangkan kepada semua CEO kelab-kelab yang beraksi dalam saingan Liga Malaysia dalam satu sesi taklimat pada 29 Mac yang lalu.

Malaysian Football League (MFL) hari ini mengumumkan Prosedur Operasi Standard (SOP) baharu perlawanan Liga Malaysia 2022 di mana tiada lagi penundaan perlawanan melibatkan pasukan yang terkena jangkitan COVID-19.#LigaMalaysia2022

— #LigaMalaysia2022 (@MFL_MY) April 3, 2022

Dengan perubahan tersebut, maka Protokol Covid-19 perlawanan Liga Malaysia 2022 akan dikuatkuasakan seperti berikut, sekiranya pegawai atau pemain kelab disahkan dijangkiti Covid-19, kelab mempunyai dua pilihan, iaitu:

Selain itu, sekiranya kelab gagal mematuhi perkara di atas dan menyebabkan perlawanan tidak dapat dimainkan tanpa alasan munasabah, maka MFL akan merujuk perkara ini kepada BOD MFL dan tindakan seperti berikut akan dikenakan:

Tambah Stuart lagi, penundaan perlawanan akan hanya dipertimbangkan sekiranya kedua-dua kelab bersetuju untuk bermain di dalam tempoh ‘FIFA Days’ sahaja tanpa pemain yang berkemungkinan dipanggil menyertai skuad kebangsaan. Kelulusan pindaan jadual yang berkaitan turut akan memberi kesan kepada waktu rehat dan perjalanan (minimum 2 hari).

Bagaimanapun sebarang  permohonan berkaitan penundaan perlawanan, perubahan jadual atau apa-apa keputusan berkaitan isu COVID-19 adalah tertakluk kepada pertimbangan dan kelulusan MFL dan arahan terkini oleh Kerajaan.

Featured Image: Malaysian Football League


Marcelo Bielsa Buka Lembaran Baharu Bersama Skuad Kebangsaan Uruguay

Bekas pengurus pasukan Leeds yang beraksi dalam kancah Liga Perdana Inggeris (EPL), Marcelo Bielsa kini mendapat tugasan baharu iaitu sebagai ketua jurulatih skuad kebangsaan Uruguay.

Skuad berjulukan La Celeste mengumumkan perlantikan jurulatih berusia 67 tahun itu menerusi pelbagai platform media sosialnya, pada awal pagi tadi waktu Malaysia.

Bielsa yang turut dikenali sebagai El Loco hadir mengisi kekosongan yang ditinggalkan Diego Alonso yang meletakkan jawatan setelah Uruguay terkandas di peringkat kumpulan Piala Dunia 2022 di Qatar.

🇺🇾 “𝐄𝐥 𝐩𝐮́𝐛𝐥𝐢𝐜𝐨 𝐫𝐞𝐜𝐥𝐚𝐦𝐚 𝐣𝐮𝐞𝐠𝐨 𝐲 𝐞𝐦𝐨𝐜𝐢𝐨𝐧𝐞𝐬”

Llegó la hora. #ElEquipoQueNosUne pic.twitter.com/4HQPlXF5ly

— Selección Uruguaya (@Uruguay) May 15, 2023

Untuk makluman, ini merupakan kali ketiga Bielsa menerima tugas melatih skuad kebangsaan senior selepas Argentina (1998-2004) dan Chile (2007-2011). Selain itu, Bielsa turut pernah membimbing skuad pelapis iaitu Argentina Bawah 23 Tahun (B-23) pada tahun 2004.

Bielsa bukanlah satu sosok yang menghadirkan pelbagai trofi kejuaraan terhadap pasukan di bawah bimbingannya. Namun begitu, Bielsa cukup dikenali dengan kejayaannya membawa skuad Argentina yang turut disertai Lionel Messi memenangi pingat emas Sukan Olimpik 2004 serta mengemudi Leeds United menjuarai Liga Kejuaraan sekaligus mendapat promosi ke EPL.

Selain itu, gaya dan corak permainan Bielsa amat berpengaruh dan turut dikagumi pengurus ternama dunia seperti Pep Guardiola dan Mauricio Pochettino.

Sebagai tambahan, Bielsa dijangka memulakan tugasan pertamanya bersama Uruguay dengan menentang Nicaragua dan Cuba dalam perlawanan persahabatan antarabangsa pada Jun kelak.


Jangan Berbuka Dengan Makanan Yang Terlalu Berat – Pesan Ong Kim Swe

Ketua jurulatih Sabah FC, Datuk Ong Kim Swee menasihatkan para pemain yang menjalani ibadah puasa supaya tidak memakan makananan yang terlalu berat semasa berbuka.

Hal ini kerana tindakan tersebut boleh memberikan impak semasa beraksi di atas padang memandangkan jurang antara waktu berbuka dan waktu sepak mula hanyalah sekitar dua jam setengah sahaja.

Untuk makluman semua, sepanjang bulan Ramadan ini, sepak mula saingan Liga Malaysia bagi venue di Semenanjung Malaysia adalah jam 10 malam. Manakala untuk venue di Sabah dan Sarawak pula, sepak mulanya adalah jam 9.15 malam.

Sebagai perbandingan, majoriti waktu berbuka puasa untuk Semenanjung Malaysia adalah sekitar jam 7.30 malam. Sementara itu, di Sabah dan Sarawak pula waktu berbukanya sekitar jam 6.30 petang.

“Banyak aspek yang perlu kita fikirkan bukan sahaja dari segi waktu sepak mula tetapi aspek pemakanan dimana banyak yang perlu pemain ambil serius.

“Kita tahu puasa hanya untuk Muslim, tetapi pada masa sama ada pemain yang tidak berpuasa seperti pemain import, jadi sudah pasti waktu pemakanan mereka akan berbeza.

“Dan apa yang pemain makan itu adalah satu faktor paling penting sebab apabila kita beraksi jam 10 malam, berbuka pukul 7.30 malam, jurang waktu dua jam setengah itu mereka tidak boleh makan makanan yang terlalu berat sebab ia akan beri impak yang berbeza.

“Tetapi, saya tidak perlu fikir perkara negatif mengenai situasi ini sebab semua pasukan pun akan bermain pada waktu yang sama, jadi pemain-pemain hanya perlu menyesuaikan dengan perkara yang telah ditetapkan ini,” katanya.

Untuk pengetahuan semua, skuad The Rhinos telah berada di Kuala Lumpur selama seminggu bagi melakukan persiapan sebelum turun menentang Melaka United FC pada perlawanan ketiga Liga Super yang dijadualkan pada malam esok.

Kim Swee yang merupakan bekas ketua jurulatih skuad kebangsaan menjelaskan kehadiran awal pasukannya ke Kuala Lumpur adalah untuk mendapatkan perlawanan persahabatan sebelum menentang Melaka United.

Sebagai tambahan, pada ketika ini, Sabah menghuni tangga ketiga liga hasil daripada meraih satu kemenangan ke atas Petaling Jaya City FC (PJ City) serta tumpas satu kali kepada Negeri Sembilan FC.

Featured Image: Sabah Football Club


Pemain Tengah Filipina, Manuel Ott Ikut Nafuzi Ke Kedah – Kontrak 2 Tahun

Pemain tengah skuad kebangsaan Filipina, Manuel Ott menjadi bekas pemain Terengganu FC yang pertama mengikuti jejak langkah Nafuzi Zain berhijrah ke Kedah Darul Aman FC (Kedah).

Pemain berusia 30 tahun ini diumumkan menyertai skuad berjulukan Sang Kenari secara rasmi menerusi satu video berdurasi 1 minit 36 saat dan dikongsikan di pelbagai platform media sosial milik kelab terbabit, pada hari ini.

Difahamkan pemain ini menandatangani kontrak selama dua tahun dan diberikan jersi bernombor 8 bersama skuad Hijau Kuning. Kehadirannya adalah untuk mengisi slot pemain import kuota ASEAN bagi Kedah.

He plans to deliver and make it happen, welcome our new blood…#KDAFC #PulunKedahPulun #SangKenari #BiarJasaJadiKenangan #2023season #newblood4 pic.twitter.com/7vvuZMAOlv

— KEDAH DARUL AMAN FC (@kda_fc) December 13, 2022

Untuk makluman semua, Ott merupakan pemain import kedua yang ditandatangani oleh Kedah di bawah era Nafuzi selaku ketua jurulatih baharu bagi mengharungi saingan Liga Malaysia 2023.

Ketika bersama Terengganu sepanjang musim 2022, pemain kelahiran Jerman ini menjadi percaturan utama Nafuzi yang membantu memacu skuad dari pantai timur itu muncul naib juara Liga Super dan Piala FA serta mara ke separuh akhir Piala Malaysia.

Berdasarkan statistik, Ott berhasil tampil sebanyak 32 kali bersama Terengganu dan merekodkan 6 gol serta 7 bantuan gol.

Sebelum ini, mereka telah merekrut pemain tengah bertahan Tajikistan, Amirbek Juroboev bagi mengisi slot pemain import kuota asia dengan kontrak selama setahun.

Featured Image: Terengganu FC & Kedah Darul Aman FC


Itali Tidak Layak Ke Piala Dunia Buat Dua Kali Berturut-Turut

Juara Euro 2020, Itali bimbingan Roberto Mancini disahkan tidak layak menyertai pusingan akhir Piala Dunia buat kali kedua berturut-turut.

Ini selepas skuad yang terkenal dengan julukan The Azzurri yang telah menjuarai Piala Dunia sebanyak empat kali itu tumpas mengejut 0-1 kepada Macedonia Utara pada perlawanan separuh akhir play-off kelayakan Piala Dunia 2022, pada pagi tadi.

⏱ Risultato finale🇮🇹🇲🇰 #ItaliaMacedoniaDelNord 0⃣-1⃣

📋 Gli #Azzurri beffati nel recupero, non passano a Palermo#ITAMKD #Nazionale #VivoAzzurro pic.twitter.com/1B5IUGYMgt

— Nazionale Italiana ⭐⭐⭐⭐ (@Azzurri) March 24, 2022

Lebih memedihkan perasaan pemain dan penyokong Itali, mereka tumpas hasil jaringan luar kotak oleh Aleksandar Trajkovski pada masa kecederaan iaitu pada minit ke-92 yang berlangsung di Stadium Renzo Barbera yang terletak di Palermo, Itali.

Sementara itu, Macedonia Utara yang memenangi perlawanan ini mara ke perlawanan akhir play-off bertemu Portugal. Perlawanan ini dijadualkan berlangsung 29 Mac nanti.

Untuk makluman semua, ini merupakan kali kedua berturut-turut Itali tidak layak beraksi di pusingan akhir Piala Dunia. Edisi yang berlangsung di Rusia empat tahun yang lalu, Itali juga tidak layak menyertainya setelah tumpas pada pusingan play-off kepada Sweden.

Featured Image: Nazionale Italiana di Calcio


SUKMA XX: Letshanaa Kejutkan Myisha, Mara Ke Separuh Akhir Bertemu Zhing Yi

Perseorangan wanita yang kini bergerak secara bebas (independent), Karupathevan Letshanaa melakar kejutan dalam acara badminton di temasya SUKMA XX dengan menumpaskan wakil Johor, Myisha Mohd. Khairul di peringkat suku akhir, hari ini.

Berdasarkan ranking dunia, Letshanaa yang mewakili Selangor dan menduduki tangga ke-498 ini berjaya menumpaskan Myisha, tangga ke-198, merangkap juara Siri Antarabangsa Belanda 2022 secara “straight set” dengan skor 23-21 dan 21-13.

Kejayaan itu membolehkannya melangkah ke peringkat separuh akhir yang akan berlangsung, esok. Menantinya di peringkat ini adalah wakil Pulau Pinang, Tan Zhing Yi yang berada di tangga ke-278 dunia.

Zhing Yi pula mengesahkan kemaraan ke peringkat yang sama setelah menundukkan pemain Wilayah Persekutuan, Ong Xin Yee dengan pungutan mata 21-14 dan 21-15.

Sementara itu, satu lagi pertarungan peringkat separuh akhir menemukan seorang lagi wakil Selangor, Siti Nurshuhaini Azman dan Wilayah Persekutuan, Amanda Yap Hwa Leng.

Untuk makluman semua, ini merupakan kejohanan kompetitif pertama yang disertai Letshanaa selepas hampir setahun berehat ekoran kecederaan. Kejohanan terakhir yang disertainya adalah Terbuka Czech sekitar Oktober tahun lalu.

Ekoran kecederaan yang membelenggu, dia bertindak menghantar surat perletakan jawatan bagi berundur daripada skuad kebangsaan di bawah naungan Persatuan Badminton Malaysia (BAM) pada Januari lalu.

Featured Image: Badminton Association of Malaysia


Stuart: ‘Kick-off’ Perlawanan Liga Malaysia 2022 Dicadangkan Kepada 8:15 Malam

Penganjur liga tempatan, Malaysian Football League (MFL) membawakan satu cadangan pembaharuan terhadap waktu sepak mula (kick-off) untuk saingan Liga Malaysia 2022.

Menerusi makluman oleh Ketua Pegawai Eksekutif (CEO) MFL, Stuart Ramalingam dalam sesi Taklimat Kalendar Liga Malaysia 2022 secara dalam talian bersama pengamal media hari ini, cadangan sepak mula pada musim ini akan dimulakan berdasarkan 3 pilihan waktu.

Untuk venue yang berlangsung di semenanjung tanah air, sepak mula akan dijalankan dengan pilihan masa jam 8:15 atau 9:00 malam. Manakala, untuk bulan ramadan, sepak mula adalah bermula jam 10:00 malam.

Sementara itu, untuk perlawanan yang berlangsung di venue di Malaysia Timur iaitu Sabah dan Sarawak, ianya akan dimulakan dengan pilihan waktu pada jam 7:30 atau 8:30 malam. Manakala untuk bulan ramadan, sepak mula adalah pada pukul 9:15 malam.

MFL menjangkakan perubahan waktu sepak mula ke arah yang lebih awal ini dapat memberikan pertambahan penonton ke stadium terutamanya kalangan penonton bawah umur seperti kanak-kanak.

Pada masa yang sama, ianya dapat memberi impak terhadap tontonan siaran langsung sekaligus memberikan kelebihan peluang penajaan dan hak penyiar rasmi.

Featured Image: Football Association of Malaysia


Jurulatih Singapura, Aidil Sharin Sahak Bukan Sasaran Selangor

Pasukan Liga Super, Selangor menafikan ingin mendapatkan khidmat jurulatih kelahiran Singapura, Aidil Sharin Sahak bagi mengisi posisi ketua jurulatihnya.

Perkara itu dinafikan sendiri oleh Setiausaha Agung Persatuan Bolasepak Selangor (FAS), Dr. Johan Kamal Hamidon.

“Khabar angin menyatakan Selangor berminat untuk mendapatkan khidmat Aidil adalah tidak betul,” katanya seperti dilaporkan oleh Utusan Malaysia.

Nama jurulatih berusia 43 tahun itu menjadi antara nama-nama yang dikaitkan untuk mengemudi Selangor selepas menampilkan prestasi yang memberangsangkan bersama Kedah sejak musim lalu.

Untuk musim 2019, Aidil telah membimbing Kedah menamatkan saingan liga di tangga keempat, naib juara Piala Malaysia dan juara Piala FA.

Manakala musim ini, Aidil telah memimpin Kedah menjadi naib juara CIMB Liga Super 2020 sekaligus menempah tiket ke saingan Piala AFC 2021.

Selain Aidil Sharin Sahak, antara nama lain yang turut dikaitkan dengan posisi ketua jutulatih Selangor ialah Nidzam Jamil.

Bagaimanapun, jurulatih Felda United itu turut menolak untuk mengemudi Selangor bagi saingan musim hadapan.


SRT Dijenamakan Sebagai RNF Racing, Belum Ada ‘Title Sponsor’ Diumumkan

Pasukan Petronas Yamaha Sepang Racing Team atau lebih dikenali sebagai SRT dijenamakan semula sebagai RNF Racing dan akan terus menyertai Kejuaraan Dunia MotoGP sehingga tahun 2026.

Perkembangan tersebut dilaporkan portal rasmi motogp.com setelah RNF Racing telah memeterai perjanjian bersama International Road-Racing Team Association (IRTA) selama lima tahun sebagai Independence Team (pasukan bebas) dalam saingan kelas premier tersebut, sabtu lalu.

Baca: Adakah ‘SRT Baharu’ Masih Lagi Pasukan Malaysia? Razlan Serah Kepada Peminat Untuk Tentukan

A new lease of life for @sepangracing! 💪The team will be rebranded to RNF #MotoGP Racing from 2022 onwards! 🔜#SanMarinoGP 🇸🇲 | 📰https://t.co/gNJPFsLwzV

Bekas Ketua Pegawai Eksekutif (CEO) Sepang International Circuit (SIC) dan Prinsipal Pasukan SRT, Datuk Razlan Razali akan terus memimpin pasukan baharu berkenaan bersama-sama Johan Stifegelt.

Pengumuman penjenamaan pasukan ini dilakukan setelah ‘Title Sponsor’ mereka iaitu Petronas dan pemilik (owner), SIC mengumumkan menarik diri daripada menaja pasukan SRT setelah tamatnya kempen musim 2021.

Baca: Petronas Tarik Penajaan Ke Atas Sepang Racing Team Mulai 2022

Bagaimanapun, hanya penukaran nama pasukan sahaja yang diumumkan setakat ini.

Belum ada sebarang makluman rasmi mengenai syarikat yang akan menjadi ‘Title Sponsor’ mereka ataupun pelumba yang membarisi pasukan berkenaan bagi mengharungi saingan MotoGP 2022.

Sebelum ini, portal motosport.com mendedahkan pasukan baharu ini akan mendapat sokongan daripada syarikat berpangkalan di Itali iaitu WithU.

Dovizioso to make MotoGP return with PETRONAS Yamaha SRT@AndreaDovizioso will join us for the remainder of the 2021 season, replacing @FrankyMorbido12 – who is moving to Monster Energy Yamaha MotoGP.📄https://t.co/ktJYVqUgNE#DoviIsBack | #MotoGP | #PETRONASmotorsports pic.twitter.com/gqzkVpDX7C

Sementara itu, perjanjian mereka bersama Yamaha juga belum didedahkan walaupun pelumba senior Itali, Andrea Dovizioso yang kini menyertai SRT akan berlumba dengan jentera Yamaha sekurang-kurangnya sehingga tahun 2022.

Sebagai tambahan, portal itu juga difahamkan pelumba Moto3, Darryn Binder akan dinaikkan pangkat daripada pasukan Petronas Sprinta Racing ke pasukan RNF Racing dan akan berlumba disamping Dovozioso pada tahun hadapan dalam saingan MotoGP.


Kelayakan Piala Dunia 2026/Piala Asia 2027: Oman, Kyrgyzstan Jadi Lawan Malaysia

Skuad bola sepak kebangsaan bimbingan Kim Pan-gon akan mengharungi saingan bersama Kelayakan Pusingan 2 Piala Dunia 2026 Amerika Syarikat (AS), Kanada & Mexico serta Piala Asia 2027 Arab Saudi dalam Kumpulan D.

Perkara tersebut disahkan selepas berlangsungnya majlis undian bagi kedua-dua kejohanan terbabit di AFC House, Bukit Jalil, Kuala Lumpur pada hari ini.

Menyertai Malaysia (ranking ke-136) dalam Kumpulan D ialah Oman (ranking ke-73), Kyrgyzstan (ranking ke-97) serta pemenang bagi perlawanan Pusingan 1 melibatkan Chinese Taipei (ranking ke-153) atau Timor Leste (ranking ke-192).

Kempen kelayakan ini akan bermula ketika jendela antarabangsa FIFA pada November kelak diikuti Mac dan Jun 2024. Setiap jendela tersebut, akan berlangsung dua perlawanan dan setiap pasukan menghadapi enam perlawanan secara keseluruhan dengan format “home” dan “away”.

Untuk makluman, juara dan naib juara setiap kumpulan di Pusingan 2 ini akan mara ke Pusingan Ketiga Kelayakan Piala Dunia 2026 serta melayakkan diri secara automatik ke saingan Piala Asia 2027.

Pasukan yang menamatkan saingan Kelayakan Pusingan 2 di tangga ketiga dan keempat kumpulan pula terpaksa mengucapkan selamat tinggal kepada saingan Piala Dunia 2026.

Bagaimanapun, pasukan-pasukan ini masih berpeluang untuk merebut slot ke saingan Piala Asia 2027.

Sementara itu, pasukan lain pula ditempatkan dalam kumpulan-kumpulan seperti berikut:

Featured Image: Football Association of Malaysia


Aaron Ramsey Kembali Ke Pangkuan Cardiff City – Kontrak 2 Tahun

Selepas 15 tahun berkelana di pelbagai kelab sekitar benua eropah, kapten skuad kebangsaan Wales, Aaron Ramsey kembali semula ke kelab yang melahirkan dirinya menjadi pemain bola sepak profesional iaitu Cardiff City secara tetap.

Cardiff City mengesahkan kehadiran semula pemain tengah berusia 32 tahun ini menerusi satu video berdurasi seminit di pelbagai platform media sosialnya serta kenyataan di laman sesawang rasminya, semalam.

The moment you’ve all been waiting for.

Welcome home, @aaronramsey. 💙#CityAsOne pic.twitter.com/10lBj7KOyh

— Cardiff City FC (@CardiffCityFC) July 15, 2023

Dimaklumkan, Ramsey menandatangani kontrak selama dua tahun sekaligus menyaksikannya kekal menyarung jersi serba biru skuad berjulukan Bluebirds milik ahli perniagaan Malaysia, Tan Sri Vincent Tan sehingga pertengahan tahun 2025.

Sebelum menyertai Cardiff City secara percuma pada jendela perpindahan kali ini, Ramsey merupakan tonggak kelab Ligue 1, OGC Nice dengan tampil sebanyak 34 kali dalam pelbagai kejohanan disamping mencetak satu gol dan tiga bantuan gol.

Untuk makluman semua, ini merupakan kali kedua Aaron kembali semula ke pangkuan Cardiff City. Sebelum ini, Aaron pernah menyertai semula Cardiff perpindahan musim panas pada tahun 2008 secara pinjaman daripada Arsenal selama sebulan pada Januari 2011.


Selepas ‘Belajar’ Dengan TMJ, Norizam Bertemu Pemilik Cardiff City Pula

Nampaknya usaha Norizam Tukiman untuk membangunkan kembali TRW Kelantan FC tidak terhenti dengan mendapatkan nasihat daripada pemilik Kelab Bola Sepak Johor Darul Ta’zim (JDT), DYAM Tunku Ismail ibni Sultan Ibrahim sahaja.

Kali ini, Norizam yang mengeluarkan belanja sebanyak RM6.8 juta untuk memiliki pasukan berpangkalan di pantai timur itu meluangkan masa untuk bertemu dengan ahli perniagaan dan pemilik Cardiff City FC, Tan Sri Vincent Tan.

Dalam pertemuan yang diadakan di Pulau Perhentian, Terengganu itu, Norizam mendapatkan pandangan daripada Vincent khususnya mengenai perniagaan dan dunia bola sepak.

“Satu penghormatan besar buat saya di mana semua orang mengetahui Tan Sri Vincent Tan bukan sahaja berjaya di dalam dunia perniagaan sebaliknya bola sepak.

“Beliau antara salah seorang idola saya dan sudah pasti pertemuan dengan Tan Sri Vincent Tan telah memberikan banyak aspek positif kepada diri saya ketika mengemudi Kelantan FC nanti.

“Apa yang pasti, saya akan mendengar nasihat dan tunjuk ajar beliau di mana saya berharap Kelantan FC akan berjaya di masa akan datang,” katanya seperti dipetik daripada laman Cakap Sukan.

Untuk makluman, Vincent mengambil alih Cardiff City pada tahun 2009. Di bawah pengurusannya, skuad yang terkenal dengan gelaran The Bluebirds berjaya meraih promosi ke saingan Liga Perdana Inggeris (EPL) sebanyak dua kali.

Selain daripada Cardiff City, Vincent turut memiliki dua buah lagi pasukan bola yang berpangkalan di eropah iaitu FK Sarajevo di Bosnia dan Herzegovina serta KV Kortrijk di Belgium.

Featured Image: TRW Kelantan FC


Rumput Panjang Punca Kekalahan Liverpool – Graeme Souness

Legenda Liverpool, Grame Souness menyalahkan rumput di Stadium Aston Villa yang menjadi punca kepada kekalahan besar Liverpool, awal pagi tadi.

Menurutnya, rumput yang tidak dipotong di Villa Park menyebabkan pergerakan bola tidak lancar sekaligus menyukarkan Liverpool memainkan corak permainannya.

“Saya berasakan mereka membiarkan rumput lebih panjang daripada biasa untuk memperlahankan pergerakan Liverpool.” katanya di Sky Sports.

Bagaimanapun, Souness mengatakan rumput panjang tersebut turut memberikan kesukaran kepada pasukan tuan rumah tetapi pasukan-pasukan besar mahukan padangan dengan rumput yang pendek.

Dalam perlawanan tersebut, Liverpool yang dibimbing oleh Jurgen Klopp tewas dengan jaringan 7-2 dalam aksi keempat Liga Perdana Inggeris (EPL).

Kedua-dua jaringan saguhati oleh Liverpool dijaringkan oleh Mohamad Salah pada minit ke-33 dan ke-60.


Sri Pahang Rekrut Aqil Arazi – Bekas Pemain Remaja Kelab Perancis

Pasukan berpangkalan di pantai timur semenanjung tanah air, Sri Pahang FC terus memperkukuhkan skuadnya bagi mengharungi saingan Liga Malaysia 2023 yang akan bermula penghujung Februari kelak.

Terbaru, skuad berjulukan Tok Gajah ini mengumumkan mengikat khidmat Aqil Arazi – pemain muda yang pernah beraksi bersama antara kelab terkemuka yang berpangkalan di Perancis, AS Cannes pada tahun 2020.

“Kami berbesar hati mengumumkan bintang muda berusia 20 tahun, Aqil Arazi telah menandatangani kontrak bersama Sri Pahang.” tulis kenyataan rasmi kelab itu tanpa mendedahkan tempoh kontrak yang mengikat kedua-dua pihak, semalam.

Aqil Arazi Perkuat Sri Pahang!

Kami berbesar hati mengumumkan bintang muda berusia 20 tahun, Aqil Arazi Aziz telah menandatangani kontrak bersama Sri Pahang. pic.twitter.com/6LEdLYF7g3

— SRI PAHANG FC (@OfficialPahang) January 3, 2023

Baca: 5 Perkara Menarik Mengenai Aqil Arazi, Remaja Malaysia di AS Cannes

Untuk makluman semua, Aqil yang merupakan kelahiran Kuala Lumpur merupakan pemain yang versatil di bahagian serangan dengan berkemampuan untuk beraksi sebagai penyerang, penyerang sayap serta pemain tengah menyerang (attacking midfielder).

Sebagai rekod, kelab terakhir yang disertai oleh Aqil sebelum kembali semula ke Malaysia dengan menyertai Sri Pahang ialah Karagumruk SK yang berpangkalan di Turki. Kelab ini disertainya sekitar pertengahan tahun lalu.

Sebagai tambahan, Sri Pahang turut mengumumkan menandatangani khidmat seorang lagi pemain muda yang berusia 20 tahun, Lokman Bah Din. Pemain ini merupakan anak jati negeri Pahang dan merupakan pemain Skuad Projek FAM-MSN pada musim lalu.

Featured Image: Instagram Aqil Arazi


Terengganu FC Tandatangani Perancang Haiti, Sony Norde – Kontrak Setahun

Naib juara Liga Super dan Piala FA, Terengganu FC tidak menunggu lama untuk membentuk pasukan bagi mengharungi saingan Liga Malaysia dan Piala AFC 2023 kelak.

Perancang kelahiran Haiti yang berusia 33 tahun, Sony Norde menjadi pemain import pertama diumumkan ditandatangani Terengganu pada jendela perpindahan kali ini.

Dimaklumkan bekas pemain Melaka United FC ini diberikan kontrak selama setahun yang akan menyaksikan Sony kekal bersama skuad Hitam Putih ini sehingga hujung tahun 2023.

Disamping itu, Sony turut diberikan jersi bernombor 11 untuk disarungnya bersama Terengganu pada musim hadapan.

Selamat Datang Sony Norde! 🏴🏳⚡#TerengganuFC#WeBleedBlackAndWhite pic.twitter.com/7vVtkVJxAz

— Terengganu Football Club (@FCTerengganu) December 1, 2022

Perkara tersebut dimaklumkan oleh Terengganu menerusi laman sesawang rasmi serta pelbagai platform media sosialnya, semalam.

Difahamkan, antara faktor Sony memilih untuk menyertai Terengganu kerana melihat pasukan ini merupakan salah sebuah pasukan terbaik dalam Liga Malaysia. Selain itu, Sony turut melihat skuad yang bakal dibimbing oleh Tomislav Steinbruckner ini dibarisi pemain-pemain tempatan yang mempunyai kualiti yang baik.

Kekaguman terhadap penyokong-penyokong Terengganu serta cara mereka menghargai para pemain yang beraksi bersama pasukan ini turut menjadi tarikannya.

Sebagai bonus, peluang untuk beraksi dalam saingan Piala AFC pada musim hadapan turut menjadi faktor kedatangannya ke Terengganu.

Untuk rekod, Sony mula menyertai Melaka United pada tahun 2020. Sepanjang bersama skuad berjulukan Hang Tuah ini, Sony telah merekodkan 9 gol serta 12 ‘assist’ daripada 49 penampilan secara keseluruhan.


FAT Mengesahkan Trinidad & Tobago, Tajikistan Dan Malaysia Sertai King’s Cup

Empat skuad kebangsaan yang akan menyertai kejohanan jemputan, King’s Cup anjuran Persatuan Bola Sepak Thailand (FAT) pada 20-26 September kelak telah disahkan.

Menerusi makluman di laman sosial badan induk bola sepak negara berkenaan pada hari ini, empat pasukan tersebut ialah Tajikistan, Malaysia, Trinidad & Tobago serta tuan rumah sendiri, Thailand.

Untuk makluman semua, berdasarkan kepada ranking dunia semasa, keempat-empat negara ini sedang menghuni tangga ke-108, ke-147, ke-101 dan ke-111 masing-masing.

ไทย, มาเลเซีย, ทาจิกิสถาน และตรินิแดดฯ พร้อมแข่งขันฟุตบอล ฟีฟ่า เดย์ กันยายน

อ่านเพิ่มเติม : https://t.co/AV2KAdJ4CT#ช้างศึก #ทีมชาติไทย #TogetherAsOne #Changsuek #Thailand #บอลไทย #ฟุตบอลไทย #FAThailand #FIFADAY #InternationalAmatch pic.twitter.com/U9wopyrnUi

— Changsuek (@Changsuek_TH) August 11, 2022

Dengan pengumuman rasmi ini, ia sekaligus menafikan khabar angin bahawa pasukan di ranking ke-81 dunia dari benua amerika selatan, Bolivia menjadi salah satu yang akan dijemput dalam kejohanan ini.

Seperti dimaklumkan oleh FAT sebelum ini, kejohanan ini akan dilangsungkan di 700th Anniversary Stadium yang terletak di wilayah Chiang Mai.

Format kejohanan dijalankan secara kalah mati. Perlawanan pertama bermula dengan peringkat separuh akhir. Pemenang akan mara ke perlawanan akhir sementara pasukan yang kalah akan ke perlawanan penentuan tempat ketiga dan keempat.

Sebagai tambahan, Thailand menganjurkan kejohanan ini dengan salah satu objektifnya untuk meningkatkan ranking dunianya sebelum menyertai Kelayakan Piala Dunia 2026 bagi zon asia.


Ravichandran Pendaki Pertama Malaysia Tawan Gunung K2 – Kedua Tertinggi Dunia

Ravichandran Tharumalingam atau dikenali sebagai Ravi Everest menjadi pendaki pertama negara yang berjaya menawan gunung kedua tertinggi di dunia, K2 di Pakistan.

Pendaki berusia 57 tahun yang merupakan orang kurang upaya (OKU) tiba di puncak yang berketinggian 8,611 meter (m) pada Jumaat lalu bersama pendaki-pendaki solo yang lain serta diiringi lima sherpa, menurut pelbagai laporan media.

Untuk makluman, sesuai dengan nama timangannya iaitu Ravi Everest, gunung tertinggi di dunia, Gunung Everest juga sudah pernah ditawannya.

Malahan gunung berketinggian 8,848m itu bukan sahaja didakinya sebanyak satu kali tetapi tiga kali dimana pendakian terbarunya adalah pada bulan Mei lalu. Dua pendakian terdahulunya ke puncak Gunung Everest berlangsung pada tahun 2006 dan 2007.

Ketika di pendakian keduanya itulah beliau kehilangan lapan jarinya akibat daripada radang dingin (frostbite).

Sebagai tambahan, Ravichandran mula berkecimpung dalam aktiviti luar dan pendakian gunung pada tahun 1993. Pendakian pertamanya adalah menuju ke Everest Base Camp dan mendaki Gunung Kalapathar (5,644m) di wilayah Nepal.

Bermula daripada itu, Ravichandran memasang impian melengkapkan “Grand Slam of Mountaineering” iaitu menawan kesemua 14 gunung tertinggi dunia yang berketinggian 8000m ke atas serta “Seven Summit” kesemua gunung tertinggi di setiap benua.


Terbuka India: Gandingan Baharu, Peng Soon-Valeree Berjaya Cipta Kemenangan Pertama

Pasangan beregu campuran yang baru sahaja digandingkan, Chan Peng Soon dan Valeree Siow berjaya mencipta kemenangan pertama mereka ketika turun beraksi di Pusingan 32, kejohanan Terbuka India 2022.

Pasangan beregu yang diletakkan sebagai pilihan kelima untuk menjuarai kejohanan ini mencetak kemenangan pertama dengan mengalahkan beregu India, Raju Mohamed Rehan dan Anees Kowsar.

YONEX-SUNRISE India Open 2022XD – Round of 32          🇲🇾Peng Soon CHAN🏅21 21 🇲🇾Valeree SIOW🏅 4   9  🇮🇳Mohamed Rehan RAJU          🇮🇳Anees Kowsar JAMALUDEEN🕗 in 20 minutes https://t.co/Rr2q5jvBhW

Peng Soon-Valeree menumpaskan pasangan yang berada di ranking 174 dunia itu secara ‘straight set’ dengan keputusan 21-4 dan 21-9 dalam tempoh permainan kurang daripada setengah jam.

Kemenangan ini membolehkan mereka mara ke Pusingan 16. Di peringkat seterusnya, Peng Soon-Valeree akan bertemu salah satu daripada beregu India samada gandingan Kashish Sharma-Saruni Sharma atau Kirtesh Dhindhwal-Daksha Gautam.

Featured Image: Badminton Association of Malaysia


FIFA Keluarkan Kenyataan Rasmi Nafi Sedang Uji 5 Peraturan Baharu

Beberapa hari lalu, telah tersebar mengenai laporan-laporan yang mengatakan Persekutuan Bola Sepak Antarabangsa (FIFA) sedang menguji beberapa peraturan baharu bagi sukan bola sepak.

Menurut laporan-laporan yang tersebar, sekuarang-kurangnya lima perubahan yang sedang diuji dalam satu kejohanan remaja yang dipanggil The Future Football Cup melibatkan pasukan-pasukan akademi seperti AZ Alkmaar, RB Leipzig, Club Brugge dan PSV yang dilangsungkan di Belanda.

FIFA are currently experimenting a new football system with these changes:🔘 30 minutes a half.🔘 The game clock stops when the ball goes out of play.🔘 Unlimited subs.🔘 Throw-ins played with feet.🔘 5 minute suspension for a yellow card.(Source: @mundodeportivo)

Antara lima perubahan yang sedang diuji di dalam kejohanan tersebut adalah hanya 30 minit dilangsungkan setiap babak, masa permainan terhenti jika bola keluar, sepakan ke dalam menggantikan lontaran ke dalam, pemain yang dikenakan kad kuning perlu keluar padang selama 5 minit dan tiada had pertukaran.

Perkara tersebut mendapat reaksi yang pelbagai daripada peminat bola sepak seluruh dunia, bagaimanapun, FIFA tampil mengeluarkan kenyataan rasmi, menafikan mengenai perkara tersebut menerusi laman sesawangnya, Isnin lalu.

“FIFA mahu menjelaskan mengenai laporan yang sedang tersebar di media sejak beberapa hari lalu mengenai niat FIFA untuk menguji beberapa perubahan pada peraturan permainan (Laws of the Game) pada kejohanan peringkat remaja yang dilangsungkan di Belanda.”

“FIFA mengesahkan tiada sebarang niat untuk menguji sebarang perubahan sepertimana laporan-laporan yang tersebar, malahan perubahan-perubahan tersebut tidak pernah dibincangkan samada secara dalaman di dalam FIFA atau bersama rakan kongsi di The IFAB (Lembaga Persatuan Bola Sepak Antarabangsa).” tulis kenyataan badan induk bola sepak dunia tersebut.

Dengan penafian rasmi daripada FIFA, nampaknya sukan bola sepak ini kekal dimainkan sepertimana sebelum ini.


Status Pengambilalihan KDA FC Oleh Syarikat Swasta Telah Capai 80%

Bukan menjadi satu rahsia lagi bahawa Kelab Bola Sepak Kedah Darul Aman (KDA FC) bakal dimiliki oleh gabungan dua syarikat swasta iaitu Flumen Holdings dan Go Auto Group menerusi sebuah syarikat tujuan khas (SPV).

SPV terbabit dikatakan bakal mengambilalih 80% pegangan saham KDA FC yang dimiliki oleh Perbadanan Menteri Besar (MBI) sebelum daripada ini.

Pengasas dan Pengerusi Eksekutif Kumpulan Flumen Holdings, Ahmad Shaizuan Kamaruzzaman yang mengetuai pengambilalihan ini optimis prosesnya bakal lengkap dalam masa terdekat.

Pada masa yang sama, beliau yakin pihaknya akan diumumkan sebagai pemilik baharu skuad Hijau Kuning secara rasmi dalam satu majlis yang akan diadakan pada minggu hadapan.

Kedah Mempunyai ‘Fan Base’ Besar, Peluang Lebarkan Sayap PerniagaanPenulis kami sempat menemuramah Pengasas dan Pengerusi Eksekutif Kumpulan Flumen Holdings, Ahmad Shaizuan Kamaruzzaman berkenaan mengapakah beliau memilih untuk melabur dalam KDA FC.➡ https://t.co/KJuKoFnE1e pic.twitter.com/GJZhnbZCAx

“Boleh saya katakan progress (pengambilalihan) ini sudah (berjalan) dalam 70%-80%.”

“Kita dapat kerjasama penuh daripada KFA (Persatuan Bolasepak Kedah) dan terutamanya kerajaan negeri, jadi saya tidak nampak apa-apa masalah.”

“Insya-Allah saya sangat optimis (pengumuman rasminya pada minggu hadapan).” katanya ketika dihubungi oleh Sukanz, hari ini.

Mengulas mengenai proses pengambilalihan tersebut, Shaizuan mengaku ianya agak rumit dan memakan masa kerana pihaknya perlu menyemak segala kontrak melibatkan para pemain dan barisan kejurulatihan.

Tidak ketinggalan, mereka turut menyemak sekiranya terdapat isu-isu berbangkit yang lalu melibatkan pasukan ini pada masa lampau sebagai langkah berhati-hati agar tidak mengganggu perancangan KDA FC di masa hadapan.

Sementara itu, beliau yang merupakan anak jati kelahiran Jitra ini berkata setelah lengkapnya pengambilalihan tersebut, perkata utama yang akan diberikan tumpuan adalah menyusun barisan pengurusan KDA FC yang mantap.

Ianya akan melibatkan kepada jawatan Ketua Pegawai Eksekutif (CEO), Ketua Pegawai Operasi (COO), Ketua Pegawai Kewangan (CFO) dan pelbagai jawatan lagi sehingga ke lapisan paling bawah.

“Dalam struktur biasa korporat, apabila kita melakukan pengambilalihan ini, kita tidak (melakukan perubahan pengurusan) secara tergesa-gesa, mana yang masih boleh digunakan (khidmatnya) akan kita teruskan.”

“Ada kemungkinan kita kekalkan (pengurusan) sedia ada dan ada kemungkinan kita dapatkan (individu) yang baharu. Dalam mesyuarat ahli lembaga pengarah yang pertama akan dijalankan nanti, kita akan tentukan.” tambahnya lagi.

Sesuai dengan pemilikan secara korporat, Shaizuan turut menjelaskan individu-individu yang mengisi setiap posisi di bahagian pengurusan KDA FC akan tertakhluk kepada penetapan indeks prestasi utama (KPI).

📸 Sesi ujian kecergasan pra-musim pasukan KDA FC yang diadakan di Kompleks MSN Kedah, Alor Setar. Setiap pemain akan dinilai berdasarkan kecergasan semasa meliputi beberapa aspek penting oleh unit sains sukan MSN Kedah. #kdafc #pramusim pic.twitter.com/xmfYTeMKZm

Bagaimanapun, para peminat KDA FC tidak perlu risau sekiranya pengambilalihan ini akan menyebabkan perubahan kepada barisan pemain dan kejurulatihan yang boleh dikatakan sudah lengkap.

Hal Ini kerana Shaizuan telah memberikan jaminan bahawa pihaknya berpuas hati dengan persiapan yang dijalankan oleh pengurusan terdahulu dalam menyiapkan skuad KDA FC untuk mengharungi saingan Liga Malaysia dan Piala AFC 2021.

“Pada dasarnya, Insya-Allah kita tak kacau (barisan pemain dan jurulatih) kerana akan mengganggu perjalanan pasukan. Kita pula datang (ambil alih) ketika mereka telah lengkapkan pasukan. Semuanya sudah okay.”

“Kita (juga) berpeluang berbincang dengan pihak kejurulatihan, kita nampak mereka gembira (dengan skuad ini), jadi kegembiraan ini kita tak mahu ganggu.” ujarnya.

Featured Image: Kedah Darul Aman FC


Kejohanan Dunia BWF: Pearly-Thinaah Dikejutkan Beregu Hong Kong Ranking Ke-57

Beregu badminton wanita utama negara, Pearly Tan dan Thinaah Muralitharan gagal meneruskan kemaraan ke pusingan seterusnya di Kejohanan Dunia BWF 2021.

Pasangan yang diletakkan sebagai pilihan ke-13 untuk memenangi kejohanan ini tumpas kepada beregu Hong Kong, Ng Tsz Yau dan Yuen Sin Ying yang menduduki ranking ke-57 dunia.

TotalEnergies BWF World Championships 2021WD – Round of 32               🇭🇰Tsz Yau NG🏅10 21 21 🇭🇰Sin Ying YUEN🏅21 12 11 🇲🇾Pearly TAN               🇲🇾Muralitharan THINAAH🕗 in 67 minutes https://t.co/F2miID8fuj

Walaupun bermula dengan memenangi set pertama, Pearly-Thinaah hilang momentum pada set kedua dan ketiga sekaligus menyaksikan mereka terpaksa akur tewas dengan keputusan 21-10, 12-21 dan 11-21.

Perlawanan ini berlangsung dalam tempoh yang agak panjang dengan memakan masa melebihi satu jam. Untuk makluman semua, ini merupakan kali pertama kedua-dua pasangan ini berentap sesama sendiri.

Kekalahan ini menjadikan perjalanan Pearly-Thinaah di Kejohanan Dunia BWF terhenti setakat Pusingan 32 sahaja.

Featured Image: Badminton Photo / Badminton Association of Malaysia


Discovery Channel Akan Siar Dokumentari ‘Rise of The Southern Tigers’ di Asia Tenggara, Taiwan & Hong Kong

Kelab Bola sepak Johor Darul Ta’zim (JDT) berbesar hati mengumumkan bahawa syarikat penerbitan 108 Media telah menandatangani perjanjian dengan Discovery, Inc untuk menyiarkan Fearless: Rise of the Southern Tigers di rantau Asia Tenggara, Taiwan dan Hong Kong.

“Saya gembira kini lebih banyak tempat di asia dapat menonton kisah hebat mengenai Kelab Bola Sepak Johor Darul Ta’zim dan bagaimana kami bekerja keras di belakang tabir bagi memastikan kejayaan di dalam dan luar padang,” titah DYAM Mejar Jeneral Tunku Ismail Ibni Sultan Ibrahim, Tunku Mahkota Johor yang juga pemilik JDT.

Lynn Ng, Ketua Bahagian Kandungan Asia Pasifik Discovery, Inc berkata, “Discovery sentiasa melihat kepada kisah-kisah tempatan mengagumkan yang bergema di seluruh Asia Pasifik.”

“Sebagai sukan paling popular Asia Tenggara, kebangkitan Kelab Bola Sepak Johor Darul Ta’zim adalah satu kisah kejayaan yang diraikan oleh semua, dan kami teruja untuk membawakan siri ini kepada penonton di rantau ini.”

Baca – Presiden FIFA: Kejuaraan JDT Hasil Kerja Keras, Keghairahan & Komitmen Semua Orang di Kelab

Fearless: Rise of the Southern Tigers mengisahkan cerita di belakang tabir bagaimana JDT diuruskan dan perubahan yang dilalui bola sepak Johor sejak DYAM Tunku Ismail mengambil alih pada tahun 2013.

Antara kisah yang diceritakan dalam siri ini adalah mengenai visi DYAM Tunku Ismail untuk Johor dan bola sepaknya, bagaimana telitinya Tunku Mahkota Johor ini dalam setiap segi, bagaimana kelab ini berkembang sedikit demi sedikit, perbincangan dalam membuat keputusan untuk kelab, para penyokong Bangsa Johor yang setia dan banyak lagi. Isteri kepada Tunku Mahkota Johor, YAM Che’ Puan Besar Khaleeda Bustamam turut menceritakan pengalaman Baginda dan menerangkan bagaimana bersemangatnya DYAM Tunku Ismail.

Baca: Pernah Dikaitkan Dengan JDT, Falcao Pilih Kembali Ke Saingan La Liga Sertai Rayo Vallecano

Siri ini juga memaparkan temubual bersama Pengarah Teknikal Alistair Edwards, Pengarah Sukan Martin Prest, Ketua Jurulatih Benjamin Mora, bekas pengurus Luciano Figueroa, jurulatih-jurulatih Akademi JDT, pemain, penyokong dan beberapa individu di JDT. Krew kamera juga mengikuti beberapa pemain dan ketua jurulatih ke kediaman masing-masing.

Tayangan perdana Fearless: Rise of The Southern Tigers akan disiarkan pada 11 September jam 9 malam (waktu Malaysia) di saluran Discovery Asia di rantau Asia Tenggara, Taiwan dan Hong Kong.